钦定古今图书集成/理学汇编/学行典/第139卷 > 孔子家语 > 《子路初见》
## 钦定古今图书集成/理学汇编/学行典/第139卷 > 孔子家语 > 《子路初见》

孔篾问行己之道。子曰：“知而弗为，莫如勿知；亲而弗
信，莫如勿亲。乐之方至，乐而勿骄；患之将至，思而勿
忧。”孔篾曰：“行己乎？”子曰：“攻其所不能，补其所不备，毋
以其所不能疑人，毋以其所能骄人。终日言无遗己
之忧，终日行不遗己之患。唯智者有之。”